Diari Oficial de la Generalitat Valenciana


Sumari del DOGV 2774, del 20-06-1996 (1996/838522)

ACORD de 5 de juny de 1996, del Govern Valenciana, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament de San Rafael del Río.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2774

Data del DOGV
:   20-06-1996

Secció del DOGV
:   ALTRES DISPOSICIONS

Número del document
:   1996/838522


Data del document
:   05-06-1996

Organisme emissor
:   Conselleria de Presidència

Tipus de document
:   Acord

ACORD de 5 de juny de 1996, del Govern Valenciana, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament de San Rafael del Río.   
El Govern Valencià, en la reunió del dia 5 de juny de 1996, adoptà l'acord següent:  
L'Ajuntament de San Rafael del Río, després de l'aprovació, per l'òrgan competent, del projecte d'obres i el compliment de la resta dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte d'urbanització de la travessera del camí de Traiguera.  
Aquesta declaració d'ocupació urgent es justifica en el fet que l'esmentada obra està inclosa en el Pla Provincial d'Obres i Serveis per a 1995 i el termini d'acabament d'aquesta està fixat per al 31 de desembre de 1996, altrament es perdria l'aportació provincial que arriba al 80% del pressupost d'aquesta, amb el consegüent perjudici per a la corporació. Per tot això, cal que l'Ajuntament dispose dels terrenys al més aviat possible.  
Sotmés l'expedient a informació pública, les persones afectades no hi van presentar al·legacions durant el termini reglamentari.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, i a proposta del conseller de Presidència, el Govern Valencià  
ACORDA  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament de San Rafael del Río per a l'execució del projecte d'urbanització de la travessia del camí de Traiguera.  
Llista de béns afectats  
- Propietària: M.ª Rosa Querol Méndez.  
- Domicili: avinguda de Luis SuÑer, 26-3r, Alzira.  
- Situada al carrer de Ramón y Cajal, de 684 metres quadrats de superfície, limita: al nord, amb la resta de la finca; al sud, amb la resta de la finca; a l'est, amb el carrer en projecte número 1, i a l'oest amb el carrer de Ramón y Cajal.  
- Altres dades de la finca: sense ús específic, sense construccions.  
- Estat jurídic: en propietat de M.ª Rosa Querol Méndez, adquirida per herència d'Irene Luisa Querol Grau.  
Aquest acord serà publicat en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament de San Rafael del Río les al·legacions a l'efecte de corregir les possibles errades que s'hagen produït en enunciar els béns afectats per l'ocupació urgent.  
Les persones interessades podran interposar contra aquest acord que posa fi a la via administrativa, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de la publicació d'aquest acord en el Diari Oficial de la Generalitat Valenciana, segons el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la Llei 30/1992). Tot això, sense perjudici que les persones interessades puguen interposar-hi qualsevol altre recurs que consideren oportú.  
Castelló de la Plana, 5 de juny de 1996  
El conseller secretari del Govern Valencià,  
JOSÉ JOAQUíN RIPOLL SERRANO